Energie

Petru Ianc, fost director în Ministerul Economiei: „E greu de spus care va fi impactul majorării acestor redevenţe la bugetul de stat. Paradoxul constă în faptul că gazul din Marea Neagră, pentru care s-au propus redevenţe mai mari, va ajunge în Austria, prin conducta BRUA, în condiţiile în care în Dobrogea există încă oameni care nu au gaz“

♦ Petrom a plătit anul trecut redevenţe în valoare de 579 mil. lei, potrivit raportului publicat de companie ♦ Producătorul naţional de gaze naturale Romgaz Mediaş a plătit redevenţe de 240 mil. lei ♦ Suma cumulată plătită de cele două companii reprezintă mai mult de jumătate din totalul de aproximativ un miliard de lei, bani din redevenţe pe care îi încasează anual România.

Proiectul de lege pus în dezbatere de Ministerul E­co­nomiei privind regle­men­­tarea sistemului de re­devenţe prevede sume mai mari pentru producătorii care ex­ploa­tează resursele din Marea Neagră. În proiect nu figurează însă impactul pe care îl vor avea asupra bugetului de stat noile redevenţe.